અલગ-અલગ જાતનાં ઈયર-રિંગ પહેરવાથી લુક આખો ચેન્જ થઈ જાય છે. પરંતુ જો તમે નેકપીસ પહેરવાના હો તો એની સાથે ઈયર-રિંગનું સિલેક્શન કરવામાં ખૂબ જ ધ્યાન રાખવું, જેમ કે જો તમે તમારા ડ્રેસને અનુરૂપ લૉન્ગ નેકપીસ પહેરવાના હો તો કાનમાં માત્ર સ્ટડ પહેરવા. જો પાતળી ચેઇન પહેરવામાં હો તો મીડિયમ સાઇઝનાં ઈયર-રિંગ સારાં લાગી શકે અને નેકપીસ જો ન પહેરવાના હો તો તમે લૉન્ગ ઈયર-રિંગ પહેરી શકો. ટ્રેડિશનલ ડ્રેસ સાથે હું ઝૂમકા, બાલી, લવિંગિયા કે પીકૉક શેપની ઈયર-રિંગ પહેરવાનું પસંદ કરું છું અને વેસ્ટર્ન વેઅરમાં હું ફિગર ઑફ ૮ની ડિઝાઇન કે જોમેટ્રિક ડિઝાઇન પહેરવાનું પસંદ કરું છું અથવા તો ડાયમન્ડ, રોઝ ગોલ્ડ કે રોડિયમનાં ઈયર-રિંગ પહેરી શકાય.’